Heather Morris

Si Heather Elizabeth Morris (ipinanganak noong Pebrero 1, 1987) ay isang Amerikanong artista, mananayaw, at mang-aawit. Kilala siya sa papel niya bilang Brittany S. Pierce sa palabas na Glee.

Maagang Buhay 
Si Morris ay pinanganak sa Thousand Oaks, California, at lumaki sa Scottsdale, Arizona. Nagsimula siyang sumayaw nang isang taong gulang pa lamang siya. Bata pa lang ay sumali na si Morris sa mga paligsahan ng sayaw na may istilong jazz, tap, at contemporary. Namatay ang tatay ni Morris dahil sa cancer nang siya'y labing apat na taong gulang pa lamang. "It's something that is hard for me, because I'm sad about it, but I don't dwell on it," sabi niya sa isang panayam noong Disyembre 2009. "I know he's in a better place, instead of suffering."  Nang magtapos sa Desert Mountain High School, nagdesisyon siyang magaral sa isang lokal na unibersidad, ngunit napagtanto niyang nasa mali siyang lugar. Kaya lumipat siya sa L.A. nang labing siyam na taong gulang siya.

Karera 
Unang nakita si Morris noong 2006 sa So You Think You Can Dance Season 2 kung saan umabot siya sa "Vegas Week" ngunit sa kasamaang palad ay di nakapasok sa Final 20 dahil sa botong 3-2.

Lumipat si Morris sa Los Angeles para ituloy ang kanyang karera sa pagsayaw at naturuan sa pagsayaw ng jazz. Ang pinakahinihintay niyang panahon ay dumating noong 2007 sa pamamagitan ni Beyoncé. Isa siya sa naging backup dancer ni Beyonce sa The Beyoncé Experience world tour. at  pagkatapos ay nakipagtrabaho muli kay Beyonce para naman sa isang maliit na "Single Ladies (Put a Ring on It)" promotional tour, kung saan kasama rito ang pagsayaw sa American Music Awards, Saturday Night Live, The Ellen DeGeneres Show, Today, at MTV's Total Request Live Finale. Naging backup dancer din siya nina Beyonce at Tina Turner sa 50th Grammy Awards noong 2008. Nagkaroon din siya ng maliit na papel sa pelikulang Fired Up, kung saan nakilala niya ang choreographer na si Zach Woodlee. Matapos ang pelikulang iyon, dinala ni Woodlee si Morris para sumayaw sa mga iba pang palabas tulad ng Eli Stone, Swingtown, Bedtime Stories, at sa kalaunan ay Glee.

Noong Disyembre 2010, pinarangalan si Morris bilang Celebrity Style Ambassador ng FLIRT! Cosmetics, isang Estee Lauder cosmetics line.

Noong 2010, nakapasok si Morris sa Maxim Hot 100 list, sa bilang na 85. Sa AfterEllen hot 100 list naman, pumangalawa siya kay Naya Rivera sa listahan.

Noong 2011, lumabas si Morris sa isang back-to-school na patalastas ng Staples Canada kung saan tinampok ang kanyang pagsayaw.

Sa Oktubre 2011 na pahayagan ng Fitness magazine, sinabi ni Morris na pinatanggal na niya ang kanyang breast implants. Sinabi niya na "Implants were something I thought I wanted when I was younger, and now I don't, It was hard being active with them, because my chest was always sore. It hurt a lot, and I didn't like always being in pain, so they had to go!" Ang kanyang breast implant surgery ay nangyari sa pagitan ng pagsali niya sa So You Think You Can Dance na labing walong taong gulang siya at habang backup dancer siya para kay Beyoncé na dalawampu't isang taong gulang naman siya. Noong Marso 2012, na-hack ang kanyang celphone at kumalat ang mga hubad niyang litrato.

Glee
Kumukuha ng klase sa pagarte si Morris nang tanungin siya ni Woodlee kung pwede niyang turuan ng choreography ng kanta ni Beyoncé na "Single Ladies" para sa mga artista ng Glee. Nagkataon din na naghahanap pa ng ikatlong cheerleader ang palabas, at nakuha ni Morris ang papel bilang si Brittany. Lumaki ang naging papel ni Morris dahil sa nadiskubre ng mga writers ang kanyang talento sa pagsasabi ng mga one-liners. Sinabi ni Jarrett Wieselman ng New York Post na si Morris ay "emerged as one of the funniest second bananas on TV right now" at isinulat din ng LA Times na "...comedy crush on Morris, who plays the galactically dim Glee Club cheerleader Brittany".

Nang lumabas ang isang patalastas ng Glee na "Sectionals" kung saan pinakita na nagkaroon ng realsyon sina Brittany Pierce at Santana Lopez, pinuri ni Dorothy Snarker, na sumusulat para sa lesbian entertainment website na After Ellen, at bininyag na ang pangalan ng tambalan nila bilang "Brittana". Sinabi rin ni Snarker na sila na ang kanyang "new favorite Glee pairing", at "While Heather Morris (Brittany) and Naya Rivera (Santana) have had minimal screen time, they've made it count. Heather in particular has brought the laughs as the Cheerio least likely to get a Mensa invitation. Never mind Finn and Rachel — I'm on Team Brittana now."

Mas nakita akong naging papel ni Morris sa huling siyam na bahagi ng unang yugto. At dahil na rin sa magandang pagtanggap sa kanyang papel, naging series regular na siya sa ikalawang yugto. Siya ang naging bida sa ikalawang bahagi, "Britney/Brittany", kung saan una niyang ipinakita ang kanyang talento sa pagkanta. Kinanta niya ang "I'm a Slave 4 U" at "Me Against the Music" na kasama naman si Naya Rivera. Sa kalagitnaan ng yugto ay ipinakita ang pagkakaroon ng mas malalim na relasyon sa pagitan niya at ni Santana. Sa totoong buhay, malapit na magkaibigan ang dalawa.

Sa 2011 Glee Tour, kinanta ni Morris ang "I'm a Slave 4 U". Sumayaw din sila ni Harry Shum Jr. habang kumakanta si Naya Rivera ng "Valerie", kasama na rin ang Single Ladies at Safety Dance.

Si Morris ay kasama sa mga sumulat ng "Nuthin' But A Glee Thang" para sa Funny or Die noong Enero 2011. Kasama sa mga sumulat ay sina Ashley Lendzion at Riki Lindhome. Lumabas siya rito kasama sina Sofia Vergara ng Modern Family, Matthew Morrison, Cory Monteith, Harry Shum, Jr., at Naya Rivera.

Filmography

Awards and nominations

Discography

References

External links

Mga artista mula sa Estados Unidos
Mga mang-aawit mula sa Estados Unidos